MISA CON NENOS
23 de FEBREIRO de 2020
ORDINARIO - 6º - A
Mateo 5, 38-48: “Amade os vosos inimigos”.
Mensaxe: O Amor fai o inimigo Amigo.

1. ACOGIDA

Irmáns e irmás: Xesús quere que o amor sexa o distintivo dos cristiáns. Somos fillos de Deus e queremos parecernos a el amando os irmáns. Neste 7º domingo do tempo ordinario, Xesús pídenos que vivamos a nosa vocación de ser santos. Esta santidade ha de empezar por amar a todos, tamén os que nos caen mal e de rezar ata polos que nos perseguen. (Colocade un cartel coa frase: “O Amor fai o inimigo Amigo”).

    (SAÚDO DO SACERDOTE) : 

No nome do Pai... O Señor Xesús que perdoou ata aos que o crucificaban, sexa convosco...

		
2. CELEBRACIÓN DO PERDÓN 

(Sacerdote): Recoñecemos os nosos pecados: Pedimos o perdón de Deus e o amor necesario para reconciliarnos cos irmáns. 

Porque ás veces cumprimos as normas pero fáltanos amor no que facemos. Señor ten piedade de nós.

-(Pai ou Nai): Ti disnos, Pai, que sexamos santos coma ti es santo, bos coma ti es bo. Señor, ten piedade de nós.

-(Catequista): Ti disnos, Pai, que non gardemos rancor nin odiemos de corazón os nosos irmáns. Cristo, ten piedade de nós.

-(Neno ou Nena): Ti disnos, Pai, que amemos os nosos inimigos e recemos polos que nos aborrecen. Señor, ten piedade de nós.

3. A PALABRA
MONICIÓN
Todos estamos chamados á santidade pero a santidade reflíctea a vida. As lecturas, que imos escoitar, trázannos con exemplos claros e prácticos como quere Deus que traballemos a santidade. Para Xesús, ademais, hai unha razón fundamental: somos fillos de Deus, e Deus é bo. Que como el a todos regalemos amor, perdón, aínda que nos fagan dano. Paulo recórdanos que Deus habita no noso corazón e por iso del só pode saír amor, perdón.


LEV.9, 1-2. 17-18: Amarás o teu próximo como a ti mesmo.

  O Señor falou así a Moisés: «Di á comunidade dos fillos de Israel: “Sede santos, porque eu, o Señor, o voso Deus, son santo. Non odiarás de corazón a teu irmán, pero reprenderás o teu próximo, para que non cargues ti co seu pecado. Non te vingarás dos fillos do teu pobo nin lles gardarás rancor, senón que amarás o teu próximo como a ti mesmo. Eu son o Señor”». Palabra do Señor.


· SALMO 102: R/. O Señor é compasivo e misericordioso.

· 1ª CORINTIOS 3, 16-23: Todo é voso, vós de Cristo, e Cristo de Deus.


Irmáns: Non sabedes que sodes templo de Deus e que o Espírito de Deus habita en vós? Se algún destrúe o templo de Deus, Deus destruirao a el; porque o templo de Deus é santo: e ese templo sodes vós. Que ninguén se engane. Se algún de vós crese sabio neste mundo, que se faga necio para chegar a ser sabio. Porque a sabedoría deste mundo é necidade ante Deus, como está escrito: «El caza os sabios na súa astucia». E tamén: «O Señor penetra os pensamentos dos sabios e coñece que son vans». Así, pois, que ninguén se glorie nos homes, pois todo é voso: Paulo, Apolo, Cefas, o mundo, a vida, a morte, o presente, o futuro. Todo é voso, vós de Cristo E Cristo de Deus. 

Palabra do Señor.

· MATEO 5, 38-48: Así se dixo aos antigos; pero eu dígovos.

	
Narrador: Naquel tempo, díxolles Xesús aos seus discípulos: 

Xesús: -«Oístes que se dixo: “Ollo por ollo, dente por dente”. Pero eu dígovos: non fagades fronte ao que vos agravia. Ao contrario, se un che dá un lapote na fazula dereita, preséntalle a outra; ao que queira poñerche preito para quitarche a túnica, dálle tamén o manto; a quen te requira para camiñar unha milla, acompáñao dúas; a quen che pide, dálle, e ao que che pide prestado, non o evites.

       Oístes que se dixo: “Amarás o teu próximo e aborrecerás o teu inimigo”. Pero eu dígovos: amade os vosos inimigos e rezade polos que vos perseguen, para que sexades fillos do voso Pai celestial, que fai saír o seu sol sobre malos e bos, e manda a choiva a xustos e inxustos.

   Porque, se amades os que vos aman, que premio teredes? Non 
   fan o mesmo tamén os publicanos? E, se saudades só os vosos 
   irmáns, que facedes de extraordinario? Non fan o mesmo  
   tamén os xentís? Xa que logo, sede perfectos, como o voso Pai  
   celestial é perfecto».  

    Palabra do Señor.
(Narrador- Xesús)




4. ORACIÓN DA COMUNIDADE

(Sacerdote): Oremos, irmáns e pidamos ao Pai un corazón grande para amar a todos sen discriminación, dicindo: 

-Que sexamos santos e amemos a todos. -Fainos bos, como o es ti. -Que perdoemos, Señor, coma ti. 

1.- Para que a Igrexa nos siga propoñendo ser santos como santo é o noso Deus. Oremos.

2.- Para que a paz e a reconciliación reinen nas familias e entre os veciños. Oremos. 

3.- Para que os que non coñecen máis que a violencia cambien de actitude. Oremos.

4.- Para que comprendamos que o odio nos paraliza e non arranxa nada. Oremos.

5.- Polos nenos que nos ensinan que perdoar é fácil, que todo ten arranxo. Oremos.

6.- Para que todos nós sexamos artesáns da paz, superando rancores e desquites. Oremos.

7.- Para que miremos os que nos caen regular non como inimigos senón como fillos de Deus e irmáns nosos. Oremos.

8.- Para que aprendamos o poder da mirada limpa, do sorriso para solucionar os problemas diarios. Oremos.

(Sacerdote): Axúdanos a ser, Señor, activos e cariñosos, verdadeiros e compasivos, audaces e pacíficos para seguir recreando o teu reino de xustiza e misericordia. Por XNS.
5. OFRENDAS


· CARTOLINA: 


Con esta cartolina impresa cos grandes conflitos que existen no mundo, queremos ofrecer ao Señor o noso desexo de traballar pola unión e a paz de todos os pobos.



-UN CORAZÓN COA FRASE:

“Hoxe + que onte e - que mañá” (para cada neno): Con este corazón queremos simbolizar a bondade eterna e permanente de Deus que ama a bos e malos. E tamén o noso compromiso de querer hoxe a todos máis que onte e menos que mañá.



-PAN E VIÑO: 

Co pan e co viño, traemos ata o altar os nosos esforzos e os nosos traballos por buscar sempre máis o que nos une que o que nos separa. E recordamos que na eucaristía o Espírito énchenos de forza para esquecer, superar os rancores e perdoar.

6. NOSO PAI
O noso Pai Deus ámanos e perdóanos, e invítanos a nós a amar e perdoar coma el. Porque estamos dispostos a seguilo neste camiño, agora, como Xesús nos ensinou, atrevémonos a dicir: Noso Pai..
7. SUXESTIÓNS: 
-Paulo recórdanos que somos templo de Deus e que o Espírito habita no noso corazón: que do teu corazón só saia a bondade, a alegría, a paz, o perdón, o agradecemento, a verdade.
-Non te conformes con querer ao que che quere ben ou che fai ben.
-Fala a alguén co que non te leves ben ou que che caia mal. Intenta rezar por el, poñerte nos seus zapatos, darlle a paz…
-Pedide ao catequista que vos explique a exhortación de Francisco GE sobre a chamada á santidade: que nos chama a todos á santidade, ser santos nas cousas ordinarias, vivindo a alegría, o humor, ver os santos da porta da beira…
-Perdoar a alguén que nos fixo dano, esquecelo, é case imposible. Pero hai un truco que adoita facer efecto. Cal é o truco? É dicirlle a Deus: Señor, toma as rendas da miña vida, diríxeme, dáme a túa graza para perdoar os que me caen mal, para aprender a arte da misericordia. Lévame ti, porque a min éme imposible, contigo todo o podo…
-Que cada neno debuxe un corazón cunha frase: “hoxe + que onte e - que mañá” e que poñan nomes de persoa ás que debe querer máis.
-Nun panel de cortiza poñemos unha cartolina grande que diga “O MEU PRÓXIMO”. Logo dáselles unha chincheta a cada neno e van cravándoa na cartolina. Unha vez que acabaron, outros tres nenos quítana. E descravamos a cartolina para que vexan todos os buracos que ten, e incluso que a toquen por detrás. As chinchetas representan o que facemos cando nos metemos con alguén. Cando pedimos perdón é coma se a quitásemos, pero o buraco (a dor) xa está feito. Se respondemos con violencia sempre quedan marcas.
-Conto: O cravo na porta; https://www.youtube.com/watch?v=ia-DSFEoeww
-Conto: A cal alimentas? Unha noite un ancián indio Cherokee contoulle ao seu neto a historia dunha batalla que ten lugar no interior de cada persoa. Díxolle: “Dentro de cada un de nós hai unha dura batalla entre dous lobos. Un deles é un lobo malvado, violento, cheo de ira e agresividade. O outro é todo bondade, amor, alegría e compaixón”. O neto quedo uns minutos pensando sobre o que lle contou o seu avó e finalmente preguntoulle: “Dime avó, cal dos dous lobos gañará?”.E o ancián indio respondeu: “Aquel a o que ti alimentes”

Señor, fai de min un instrumento da túa paz! 
Que alí onde haxa odio, poña eu amor; 
onde haxa ofensa, poña eu perdón;
onde haxa discordia, poña eu unión; 
onde haxa erro, poña eu verdade; 
onde haxa dúbida, poña eu fe; 
onde haxa desesperación, poña eu esperanza; 
onde haxa tebras, poña eu luz; 
onde haxa tristeza, poña eu alegría.  
Señor que non busque tanto ser consolado como consolar; ser comprendido, como comprender; ser amado, como amar.
Porque dando é como se recibe; esquecendo, como se encontra; perdoando, como se é perdoado; morrendo, como se resucita á vida eterna.

Que la piedra cuide a la tijera afilando sus hojas,
que la tijera recorte al papel para hacerlo guirnalda
y que el papel envuelva la piedra,
papel de regalo que abraza.

